b'\n_START_ARTICLE_\nAlojz Serini\n_START_SECTION_\nOtro\xc5\xa1tvo in mladost\n_START_PARAGRAPH_\nRodil se je Carlettu Seriniju in Ljudmili (Milki) Serini roj. Koren\xc4\x8dan v Logatcu (Dravska banovina, Kraljevina SHS) v veleposestni\xc5\xa1ki dru\xc5\xbeini. O\xc4\x8de je bil italijanskega porekla (njegov o\xc4\x8de, Luigi Serini se je preselil iz Monfalcona). Seriniji so se iz Hrva\xc5\xa1ke (Serini-Zriny-Zrinski) preselili v Italijo (Monfalcone, Trieste), po obglavitvi Petra Zrinskega (lat. Petrus comes Serini) v Dunajskem Novem mestu. Otro\xc5\xa1tvo je Alojz pre\xc5\xbeivel, skupaj s svojo sestro Bredo in bratom Arturom, v Logatcu. Takoj po italijanski (fa\xc5\xa1isti\xc4\x8dni) okupaciji so njegovega o\xc4\x8deta Carletta Serinija, ovadili slovenski loga\xc5\xa1ki kvislingi (Domobranci) in predali okupatorju. Kot domoljub in dober \xc4\x8dlovek je iz moralnih nagibov sodeloval z odporni\xc5\xa1kim gibanjem (OF). Fa\xc5\xa1isti\xc4\x8dni okupator ga je 1942 interniral v Gonars. Kmalu zatem so doma\xc4\x8di izdajalci, ovadili okupatorju, tudi, komaj 14 letnega Alojza Serinija, ker pa je vmes fa\xc5\xa1isti\xc4\x8dna Italija kapitulirala in so oblast v Logatcu prevzeli nem\xc5\xa1ki nacisti so ga, le ti odpeljali v tabori\xc5\xa1\xc4\x8de na \xc4\x8ce\xc5\xa1ko. Njegovo mamo Milko, pa zaprli v klet neke hi\xc5\xa1e v Logatcu. Alojzu se je posre\xc4\x8dilo pobegniti iz tabori\xc5\xa1\xc4\x8da in je pe\xc5\xa1 prehodil vso pot z ju\xc5\xbenega \xc4\x8ce\xc5\xa1kega do doma. Novico, da je bil o\xc4\x8de ubit med vra\xc4\x8danjem iz tabori\xc5\xa1\xc4\x8da Litomerice (v katerega so ga premestili iz Gonarsa), kar je pozneje potrdilo uradno sporo\xc4\x8dilo Rde\xc4\x8dega kri\xc5\xbea, je prvi prinesel v Logatec doma\xc4\x8din, ki je bil na vlaku skupaj s Carlettom Serinijem in je pre\xc5\xbeivel. Starej\xc5\xa1i brat Artur je bil partizan. Po osvoboditvi se je, zaradi slu\xc5\xbebe, preselil v Novo mesto, kjer se je poro\xc4\x8dil z Bredo Serini roj. Pavlin in z njo ima tri otroke (Jasno, Lu\xc4\x8dko in Matja\xc5\xbea).\n_START_SECTION_\nOdlikovanja in nagrade\n_START_PARAGRAPH_\nJe prejemnik \xc5\xa1tevilnih odlikovanj in nagrad, med ostalimi, Jugoslovanske turisti\xc4\x8dne zveze, Turisti\xc4\x8dne zveze Slovenije, Mestne ob\xc4\x8dine Novo mesto ter Zveze borcev NOB. Leta 1998 je prejel \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza zasluge na podro\xc4\x8dju turisti\xc4\x8dnega razvoja Dolenjske in Bele krajine ter za uveljavljanje turisti\xc4\x8dne dejavnosti v Sloveniji\xc2\xab.'